钦定古今图书集成/明伦汇编/官常典/第174卷 > 《常僧景等封侯诏》〈为齐帝作〉前人
## 钦定古今图书集成/明伦汇编/官常典/第174卷 > 《常僧景等封侯诏》〈为齐帝作〉前人

门下庐陵王中兵参军事宣阁将军军主新除右军
常僧景、车骑江夏王参军事宣阁将军新除右军中
郎将薛元嗣、安东庐陵王参军事振武将军徐元称、
“假宁朔将军庐陵王国侍郎延明主帅殷系宗、前军
将军宣阁格虎队主马广，或气略强果，或志识贞济，
或忘家奉国，诚著夷险，方寄戎昭，克清时难。宜命爵
启土，以奖厥劳。可封一千户开国县侯，本官新除驱
使悉如故。主者施行。”